স্থানীয়রা জানায়, বর্তমানে এক ট্রাক ভিটি মাটির দাম নেওয়া হচ্ছে মহালের অবস্থান ভেদে ৩০০ থেকে ৪০০ টাকা। এক ট্রাকে সর্বোচ্চ মাটি ধরে ২০০ ঘনফুট। এ হিসাবে প্রতি ঘনফুট মাটির দাম নেওয়া হচ্ছে দেড় থেকে দুই টাকা। শুকনো মৌসুমে ট্রাক সরাসরি চরে নেমে যায়। আর বর্ষার সময় ড্রেজারের মাধ্যমে নদীর পারে বালু ডাম্পিং করা হয়। ফলে শুকনো মৌসুম ও বর্ষা মৌসুমে ভিটি মাটির দামের হেরফের হয়। এ ছাড়া মহালে ড্রেজার বসিয়ে পাইপের মাধ্যমে সরাসরি ক্রেতার নির্ধারিত স্থানে ভিটি মাটি ফেলা হয়। এখানেও দামের তারতম্য হয়।